
ĒDINĀŠANAS PAKALPOJUMA LĪGUMS NR.1135/2024/2.2-9

Cēsīs, Cēsu novadā						Datums skatāms laika zīmogā

	Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk  – Pasūtītājs, kuras vārdā saskaņā ar Cēsu novada pašvaldības nolikumu rīkojas izpilddirektore Līga Bukovska,
	Liepas pamatskola, reģistrācijas Nr. 40900032889, juridiskā adrese: Rūpnīcas iela 12, Liepa, Liepas pagasts, Cēsu novads, LV-4128, kuras vārdā saskaņā ar nolikumu rīkojas direktore Anžela Kovaļova, turpmāk– Izglītības iestāde, 
Cēsu novada Sociālais dienests, reģistrācijas Nr. 40900038383, juridiskā adrese: Bērzaines iela 16/18, Cēsis, Cēsu novads, LV-4101, turpmāk - Sociālais dienests, kuras vārdā saskaņā ar  2024. gada 19. jūlija rīkojumu Nr. 4-11/2024/636  rīkojas Cēsu novada Sociālā dienesta Pilngadīgo personu atbalsta nodaļas vadītāja Inga Kārkliņa,
Sabiedrība ar ierobežotu atbildību “LUCRUM”, reģistrācijas Nr. 40003585207, juridiskā adrese: Mazā Rencēnu iela 4, Rīga, LV-1073, kuras vārdā saskaņā ar statūtiem rīkojas valdes priekšsēdētājs _____________, turpmāk– Izpildītājs,
visi kopā turpmāk arī – Puses,
pamatojoties uz iepirkuma „Ēdināšanas pakalpojuma nodrošināšana Cēsu novada izglītības iestādēs” (identifikācijas Nr. CNP/2024/27), turpmāk – Iepirkums, ievietots Elektronisko iepirkumu sistēmā Pasūtītāja profilā un Iepirkumu uzraudzības biroja mājas lapā www.iub.gov.lv 2024. gada 13. jūnijā, piedāvājumu iesniegšanas termiņš 2024. gada 15.jūlijā, 2. daļas rezultātiem, 
Cēsu novada domes 2024.gada 29.augusta lēmumu Nr.413 “Par ilgtermiņa saistībām ēdināšanas pakalpojumu nodrošināšana Cēsu novada izglītības iestādēs” (protokols Nr.10,3. punkts),
savstarpēji vienojas un noslēdz šādu līgumu (turpmāk– Līgums):

1. Līguma priekšmets
1.1. Pasūtītājs un Izglītības iestāde uzdod un Izpildītājs apņemas sniegt ēdināšanas pakalpojumus, turpmāk - Pakalpojums, Priekuļu vidusskolā atbilstoši Līgumam, Latvijas Republikas normatīvajiem aktiem Pakalpojuma sniegšanas jomā, Iepirkuma nolikuma Tehniskās specifikācijas prasībām (Līguma 1. pielikums) un Izpildītāja Finanšu piedāvājumam (Līguma 2. pielikums).
1.2. Par Izglītības iestādes virtuves iekārtu un telpu nomu Izpildītājs slēgs nomas līgumus ar Izglītības iestādi atbilstoši 2018.gada 20.februāra Ministru kabineta noteikumiem Nr.97 „Publiskas personas mantas iznomāšanas noteikumi” saskaņā ar Iepirkuma nolikuma noteikumiem. < Piezīme: Noteiktā summa par telpu un inventāra nomu tiks precizēta uz katra mācību gada 1.septembri, kad virtuves iekārtu nomas maksa tiek pārskatīta, ņemot vērā nomā nodoto pamatlīdzekļu nolietojuma normu un iekārtu nomaiņu >  

2. Līguma termiņš, izpildes kārtība
2.1. Līguma darbības termiņš ir 12 (divpadsmit) mēneši no Pakalpojuma uzsākšanas brīža 2024.gada 3. septembrī. Ja Līguma darbības laikā Pasūtītājs nesaņems pamatotas un būtiskas sūdzības par Pakalpojumu, un Izpildītājs būs godprātīgi pildījis pienākumus, ko uzņēmās ar Līgumu, kā arī, ja Izpildītājs tam piekritīs, Pasūtītājam ir tiesības pagarināt Līgumu līdz 2027. gada 31. augustam. 
2.2. Gadījumos, kad Pakalpojuma sniegšanas gaitā rodas vai atklājas apstākļi vai iemesli, kuri Pasūtītājam un Izpildītājam Līguma slēgšanas brīdī nebija zināmi un kuru dēļ Pakalpojuma sniegšana var kļūt neiespējama, Izpildītājam nekavējoties, tiklīdz tas kļuvis zināms, rakstveidā par to jāinformē Pasūtītājs. Izpildītājs un Pasūtītājs vienoja par turpmāko rīcību.
2.3. Pasūtītājs var saīsināt Līguma termiņu, ja Iestāde tiek likvidēta vai reorganizēta, par to informējot Izpildītāju vismaz 2 (divus) mēnešus iepriekš.
2.4. Puses par Līguma termiņa pagarināšanu uz nākošo periodu noslēdz vienošanos pie Līguma, ne vēlāk kā 3 (trīs) mēnešus pirms noteiktā Līguma termiņa beigām.
2.5. Līgumcena viena izglītojamā ēdināšanai vienā dienā ir nemainīga neatkarīgi no tā, cik izglītojamo konkrētajā dienā izmanto ēdināšanas pakalpojumus. 

3. Samaksas kārtība
3.1. Maksa par vienas dienas ēdienreizi skolā tiek noteikta atbilstoši Izpildītāja iesniegtajam Finanšu piedāvājumam (Līguma 2.pielikums) Iepirkumā: brokastis EUR 1,10 (viens euro, 10 centi) bez PVN, pusdienas EUR 1,95 (viens euro, 95 centi) bez PVN, launags EUR 1,10 (viens euro, 10 centi) bez PVN.
3.2. Līgumcena 12 mēnešiem ir EUR 52384,49 (piecdesmit divi tūkstoši trīs simti astoņdesmit četri euro,  49 centi) bez PVN.
3.3. Kopējā līgumcena visā Līguma darbības periodā ir EUR 157 153,20 (viens simts piecdesmit septiņi tūkstoši viens simts piecdesmit trīs euro, 20 centi) bez PVN. 
3.4. Izpildītājs līdz katra mēneša 10.datumam iesniedz Sociālajam dienestam rēķinu par iepriekšējā mēneša ēdināšanas atlaižu saņēmējiem, rēķinam pievienojot sarakstu ar ēdināšanas atlaižu saņēmējiem par ēdināšanu attiecīgajā laika periodā. Sociālais dienests 10 (desmit) dienu laikā pēc Izpildītāja rēķina saņemšanas un tā salīdzināšanas ar Izpildītāja rīcībā esošajām ziņām un, ja nepieciešams – precizēšanas, veic samaksu par ēdināšanas atlaižu saņēmējiem atbilstoši faktiskajam ēdāju skaitam.
3.5. Izpildītājs līdz katra mēneša 10.datumam iesniedz Pasūtītājam rēķinu par iepriekšējā mēnesī dotāciju “Valsts budžeta finansējums pamatizglītības iestādes skolēnu ēdināšanai” saņēmējiem, rēķinam pievienojot sarakstu ar dotāciju saņēmējiem attiecīgajā laika periodā. Pasūtītājs  10 (desmit) dienu laikā pēc Izpildītāja rēķina saņemšanas un tā salīdzināšanas ar Pasūtītāja rīcībā esošajām ziņām un, ja nepieciešams – precizēšanas, veic samaksu par dotāciju saņēmējiem atbilstoši faktiskajam ēdāju skaitam.
3.6. Izpildītājs līdz katra mēneša 10.datumam iesniedz Pasūtītājam rēķinu par iepriekšējā mēneša ēdināšanas atvieglojumu saņēmējiem  5.-6.klase -100% un 7-9.klase - 50%,  rēķinam pievienojot sarakstu ar atvieglojumu saņēmējiem attiecīgajā laika periodā. Pasūtītājs  10 (desmit) dienu laikā pēc Izpildītāja rēķina saņemšanas un tā salīdzināšanas ar Pasūtītāja rīcībā esošajām ziņām un, ja nepieciešams – precizēšanas, veic samaksu par atvieglojumu saņēmējiem atbilstoši faktiskajam ēdāju skaitam.
3.7. Papildus Izpildītājs var piedāvāt un nodrošināt iespēju iegādāties ēdienu vai pārtikas produktus, par kuriem norēķinās izglītojamais skaidrā naudā vai bezskaidras naudas norēķinu veidā Pakalpojuma saņemšanas vietā. 
3.8. Līguma darbības laikā Izpildītājs nav tiesīgs mainīt Iepirkuma procedūrā iesniegtajā Finanšu piedāvājumā norādītās cenas, izņemot:
3.8.1. [bookmark: _Hlk73613363]ja palielinās izmaksas (izejvielu iepirkšana, darba algas, nodokļi u.c.), tādā gadījumā Izpildītājs iesniedz rakstisku ekonomisku pamatojumu cenu palielinājumam. Ja Pasūtītājs apstiprina ekonomisko pamatojumu, Izpildītājam rakstiski vienojoties ar Pasūtītāju ir tiesības palielināt Pakalpojuma cenu 1 (vienu) reizi gadā, kas nevar būt lielāka par 10% no Līgumā noteiktās cenas par vienu porciju. Pirmajā pakalpojuma sniegšanas gadā Izpildītājs nav tiesīgs palielināt Pakalpojuma cenu;
3.8.2. ja tiek palielināts ar bioloģiskās lauksaimniecības metodēm audzēto produktu īpatsvars, tādā gadījumā Izpildītājs iesniedz rakstiski produktus un informāciju par to ražotājiem. Pasūtītājs pārbauda iesniegto informāciju,  ja Pasūtītājs apstiprina iesniegto informāciju, Izpildītājam rakstiski vienojoties ar Pasūtītāju, ir tiesības palielināt Pakalpojuma cenu 1 (vienu) reizi gadā, kas nevar būt lielāka par 10% no Līgumā noteiktās cenas par vienu porciju. Pirmajā pakalpojuma sniegšanas gadā Izpildītājs nav tiesīgs palielināt Pakalpojuma cenu.
3.9. Puses vienojas, ka Līguma 3.1.punktā norādītā cenā ir ietvertas visas izmaksas, kas saistītas ar Pakalpojuma sniegšanu, nepieciešamo atļauju saņemšanu, pārtikas produktu piegādi, sagatavošanu, uzglabāšanu, pasniegšanu u.c.

4. Izpildītāja tiesības un pienākumi
4.1. Izpildītājs nodrošina Izglītības iestādes izglītojamos ar kvalitatīviem ēdināšanas pakalpojumiem, atbilstoši Latvijas Republikā spēkā esošiem normatīvajiem aktiem, tajā skaitā Pārtikas aprites uzraudzības likumu, Ministru kabineta 13.03.2012. noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”, Ministru kabineta 17.09.2013. noteikumiem Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, Iepirkuma noteikumiem, Izpildītāja iesniegtajam piedāvājumam Iepirkumā.
4.2. Izpildītājs izstrādā nedēļas ēdienkartes ar pilnas uzturvērtības aprēķiniem, kā arī tehnoloģiskās kartes, kurās ēdiena sortiments, enerģētiskā vērtība un uzturvērtība atbilst normatīvo aktu prasībām un veselīga uztura principiem.
4.3. Izpildītājs ne vēlāk kā 3 (trīs) darbdienas iepriekš saskaņo ar Izglītības iestādes vadītāju (vai citu personu, ja to paredz tehniskā specifikācija) nākošās nedēļas ēdienkarti ar pilnas uzturvērtības aprēķiniem un kalkulāciju, kā arī tehnoloģiskās kartes vai izmaiņas ēdienkartē. Izglītības iestādes apstiprinātās ēdienkartes Izpildītājs izvieto izglītojamajiem, vecākiem un darbiniekiem pieejamā vietā  (pie katras ēdiena izdales letes Izglītības iestādes ēdnīcā, Izglītības iestādes tīmekļvietnē un/vai ziņojumu stendā). Izglītības iestāde apņemas saskaņoto nākamās nedēļas ēdienkarti ievietot Izglītības iestādes tīmekļa vietnē  internetā.
4.4. Izpildītāja pienākums ir ēdienu pagatavošanai izmantot plašu produktu klāstu, neatkārtojot ēdienkarti 15 (piecpadsmit) darbdienu laikā.
4.5. Saskaņojot ar Izglītības iestādi, Izpildītājs ir tiesīgs mainīt attiecīgajā dienā paredzēto ēdienkarti, aizstājot to ar citas dienas ēdienkarti.
4.6. [bookmark: _Hlk54948167][bookmark: _Hlk54162117]Ēdināšanas pakalpojuma nodrošināšanai Izpildītājs izmanto pārtikas produktus, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām (turpmāk - BL, NPKS, LPIA) un ir norādīti Iepirkumā iesniegtajā tehniskajā piedāvājumā (Produktu sarakstā, Līguma 3.pielikums).  Lai pārbaudītu produktu izcelsmi un atbilstību, Izpildītājs nodrošina, ka preču pavadzīmēs BL, NPKS, LPIA produktu nosaukumi un to ražotāji/audzētāji ir norādīti atbilstoši Produktu sarakstā norādītajiem.
4.7. [bookmark: _Hlk54162302]Objektīvu apstākļu dēļ Līguma izpildes laikā Izpildītājs var veikt izmaiņas, aizstājot Produktu sarakstā norādīto produktu vai ražotāju, audzētāju un piegādātāju ar ekvivalentu (piem., vienu NPKS produktu var aizstāt pret citu NPKS produktu) vai kvalitatīvi labāku (LPIA produktu vai NPKS produktu var aizstāt ar BL prasībām atbilstošu produktu), ievērojot, ka produkts, kurš tiek piedāvāts, atbilst tādiem pašiem vai augstākiem kritērijiem (piemēram, attālums nepārsniedz 250 km), kas tika vērtēts Iepirkumā, nosakot saimnieciski izdevīgāko piedāvājumu. Izmaiņas Produktu sarakstā vienā gadā nedrīkst pārsniegt 30% procentus no Iepirkumā  iesniegtā Produktu saraksta. Izmaiņu gadījumā Izpildītājs nekavējoties iesniedz Izglītības iestādei aktualizētu Produktu sarakstu un izmaiņu nepieciešamības pamatojumu. (Piemēram, vienu NPKS produktu var aizstāt pret citu NPKS produktu vai kvalitatīvi labāku produktu, LPIA produktu vai NPKS produktu var aizstāt ar BL prasībām atbilstošu produktu.) Par objektīviem apstākļiem tiek uzskatīti apstākļi, ja kāds no piedāvājumā norādītajiem audzētājiem vai ražotājiem pārtrauc audzēt/ražot konkrēto produktu vai samazinājušies audzēšanas/ražošanas apjomi, vai arī kāds produkts vairs nav atbilstoši sertificēts).
4.8. Produktu sarakstā norādīto augļu, ogu un dārzeņu piegādes, kā arī minētajā sarakstā neiekļauto  citu augļu, ogu un dārzeņu piegādes tiek veiktas, ievērojot sezonalitāti, kas tiek noteikta atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja tīmekļa vietnē  internetā.
4.9. Ja izpildītājs pats nav bioloģiskās lauksaimniecības vai nacionālās pārtikas kvalitātes shēmas, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kuri atbilst minētajām prasībām, Izpildītājs iesniedz Izglītības iestādei ražotāju un audzētāju sarakstu, norādot to kontaktinformāciju, un ar ražotāju (audzētāju) noslēgtu līgumu par sadarbību ar attiecīgo piegādātāju katra konkrētā pārtikas produktu piegādes līguma izpildē.
4.10. Produktu sarakstā norādīto produktu piegādi Izpildītājs veic ne vairāk kā 250 km ietvaros (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz piegādes (Izglītības iestādes) adresei.
4.11. Pārtiku un dzērienus Izpildītājs pasniedz, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus. Ēdiens var tikt pasniegts vienreizējos traukos atsevišķos izņēmuma gadījumos, piemēram, epidemioloģiskās drošības pasākumu dēļ.
4.12. Sniedzot ēdināšanas pakalpojumus, lietot videi draudzīgus (fosfātus nesaturošus) trauku mazgāšanas līdzekļus.
4.13. Sniedzot ēdināšanas pakalpojumus, dot priekšroku videi draudzīgām virtuves iekārtām:
4.13.1. ledusskapjiem un saldētavām, kuros nav ozona slāni noārdošās vielas (HCFC un HFC);
4.13.2. aprīkojumam, kura energoefektivitātes marķējuma klase ir no A līdz C;
4.13.3. aprīkojumam, kas ir efektīvs ūdens patēriņa ziņā.
4.14. Dot priekšroku produktiem lielākā iepakojumā vai tādā iepakojumā, kas ir videi draudzīgs vai kura lielākā daļa ir otrreizēji pārstrādājama, vai kura to pieņem atkārtotai izmantošanai.
4.15. Saskaņā ar Cēsu novada pašvaldības saistošajiem noteikumiem slēgt atkritumu apsaimniekošanas pakalpojumu līgumu ar attiecīgo pakalpojumu sniedzēju, kā arī dalīti vākt un šķirot atkritumus, kas rodas sniedzot ēdināšanas pakalpojumus, un ietver šādas frakcijas: bioloģiski noārdāmie atkritumi, papīrs, metāls, stikls, plastmasa, bīstamie atkritumi un citi sadzīves atkritumi.
4.16. Izglītojamo ēdināšanu organizēt veidā, kas ļauj samazināt ēdienu atliekas. Pēc Pasūtītāja pieprasījuma veikt ēdienu atlieku daudzumu uzskaiti un sniegt ar to saistīto informāciju.
4.17. Pēc Izglītības iestādes pieprasījuma nodrošināt atbilstošu ēdināšanu gadījumos, kad izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija.
4.18. Pēc Izglītības iestādes pieprasījuma nodrošināt dalību Latvijas Republikas un Eiropas Savienības atbalsta programmā Iestādes apgādei ar augļiem, dārzeņiem un pienu.
4.19. Pēc Izglītības iestādes pieprasījuma veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izglītības iestādi, izglītojamajiem un izglītojamo vecākiem, lai uzlabotu Pakalpojuma kvalitāti.
4.20. Izpildītājs nodrošina Izglītības iestādes izglītojamo pilnvērtīgu, kvalitatīvu ēdināšanu estētiski sakārtotā vidē.
4.21. Izpildītājs par saviem līdzekļiem nodrošina un iegādājas Pakalpojuma sniegšanai papildu nepieciešamās iekārtas un tehnisko aprīkojumu (inventāru un saimniecības pamatlīdzekļus), tai skaitā, tauku uztvērēju, ja nepieciešams, termosus vai citu piemērotu inventāru, kas nepieciešams silto ēdienu transportēšanai un atbilstošu iesaiņojuma materiālu, kas derīgs pārtikas produktiem, kā arī nodrošina virtuves tehniskā aprīkojuma apkopi par saviem līdzekļiem.
4.22. Izpildītājs saņem nepieciešamās atļaujas un licences, kā arī izpilda visas sanitāri – higiēniskās, ugunsdrošības, elektrodrošības, darba aizsardzības normas saskaņā ar normatīvajiem aktiem.
4.23. 10 darba dienu laikā no Līguma noslēgšanas dienas Izpildītājs iesniedz Izglītības iestādei rakstisku informāciju no Iekšlietu ministrijas Informācijas centra Sodu reģistra, ka Pakalpojuma sniegšanā iesaistītās personas neatbilst Bērnu tiesību aizsardzības likumā noteiktajiem ierobežojumiem strādāt par darbinieku izglītības iestādē, kā arī apņemas pēc Izglītības iestādes pieprasījuma uzrādīt Soda reģistra izziņu.
4.24. Izpildītājs nodrošina, ka Pakalpojuma sniegšanā nodarbinātās personas apguvušas speciālās zināšanas bērnu tiesību aizsardzības jomā, atbilstoši Ministru kabineta 10.04.2014. noteikumiem Nr.173 „Noteikumi par kārtību, kādā apgūst specialās zināšanas bērnu tiesību aizsardzības jomā”, iesniedzot Izglītības iestādei rakstisku informāciju, kas apliecina šo prasību izpildi, Izglītības iestādes noteiktajā termiņā.
4.25. [bookmark: _Hlk106379887]Izpildītājs iekārto ēdiena pārbaudes žurnālu, kurā Izglītības iestādes pilnvarotās personas pēc katras ēdienkartes ieraksta atzīmi par Izpildītāja izgatavotā un piegādātā ēdiena kvalitāti un atbilstību ēdienkartei.
4.26. Izpildītājs ievēro visus Izglītības iestādes, Pasūtītāja vai Sociālā dienesta iebildumus un aizrādījumus, likvidē visus Izglītības iestādes, Pasūtītāja vai Sociālā dienesta norādītos trūkumus, ja šie trūkumi, iebildumi vai aizrādījumi ir pamatoti.
4.27. Izpildītājs sniedz Izglītības iestādes, Pasūtītāja vai Sociālā dienesta pārstāvim informāciju, kas nepieciešama Līguma minēto pārbaužu veikšanai, kā arī citu informāciju saskaņā ar Līgumu.
4.28. Izpildītājs sniedz rakstveida atbildi uz Izglītības iestādes, Sociālā dienesta vai Pasūtītāja pārstāvja pieprasīto informāciju 3 (triju) darba dienu laikā.
4.29. Izpildītājs patstāvīgi veic ēdnīcu telpu uzkopšanu un uzturēšanu atbilstoši normatīvo aktu prasībām par ēdināšanas pakalpojumu sniegšanu izglītības iestādēs. 
4.30. Izpildītājs nepieciešamības gadījumā par saviem līdzekļiem veic ēdnīcas un ēdināšanas bloka remontu, rakstiski saskaņojot to ar Izglītības iestādi. 
4.31. Izglītības iestāde vai Pasūtītājs ir tiesīga uzraudzīt un kontrolēt ēdināšanas procesa organizēšanu, komunālo un citu pakalpojumu apmaksu, kā arī citu ar Līguma darbību saistīto pienākumu izpildi.
4.32. Izpildītājam ir pienākums, ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām, iesniegt Izglītības iestādei ražotāju un audzētāju sarakstu, norādot to kontaktinformāciju, un ražotāja vai audzētāja apliecinājumu par sadarbību ar attiecīgo Izpildītāju ēdināšanas pakalpojuma līguma izpildē.
4.33. Pēc Izglītības iestādes lūguma, Izpildītājs apņemas nodrošināt ar īpašo ēdienkarti valsts svētku vai Izglītības iestādes īpašo svētku gadījumos. Izglītojamiem dodoties ekskursijās vai pārgājienos, nodrošināt līdzņemšanai paredzētas pārtikas pakas atbilstoši veselīga uztura pamatprincipiem, nepaaugstinot Pakalpojuma izmaksas.
4.34. Izpildītājs pēc Izglītības iestādes sniegtajām ziņām veic  ēdināšanas atlaižu saņēmēju ikdienas uzskaiti.

5. Pasūtītāja, Izglītības iestādes, Sociālā dienesta tiesības un pienākumi
5.1. Izglītības iestādes vai Pasūtītāja pilnvarots pārstāvis ir tiesīgs veikt ēdināšanas pakalpojumu kvalitātes un atbilstības normatīvo aktu prasībām pārbaudi, kā arī tiesīgs pārbaudīt sagatavoto produktu kvalitāti, to atbilstību ēdienkartei un porciju iznākumu (daudzumu), kā arī pieprasīt Izpildītājam uzrādīt dokumentus, kas apliecina ēdiena pagatavošanai izmantoto produktu izcelsmi un atbilstību Izpildītāja iesniegtajam piedāvājumam Iepirkumā. 
5.2. Izglītības iestādei vai Pasūtītājam ir tiesības jebkurā laikā ierasties Pakalpojuma sniegšanas vietā, lai veiktu Līguma nosacījumu izpildes kontroli un novērtētu Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību Līgumā, normatīvajos aktos noteiktajām prasībām, kā arī pārbaudīt to, vai ēdināšanas pakalpojuma nodrošināšanai tiek izmantoti BL, NPKS, LPIA produkti saskaņā ar Iepirkumā iesniegto tehnisko piedāvājumu.
5.3. [bookmark: _Hlk106380833]Izglītības iestādei vai Pasūtītājam ir tiesības pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem. 
5.4. Sociālais dienests kopā ar Pasūtītāja pārstāvi ir tiesīgi pārbaudīt ēdināšanas atlaižu saņēmēju uzskaiti, tostarp, salīdzināt Izpildītājam iesniegto brīvpusdienu saņēmēju sarakstu attiecīgajā dienā ar izglītojamo apmeklētības uzskaiti grupas žurnālā.
5.5. Izglītības iestāde apņemas saskaņot Izpildītāja iesniegto katras nedēļas ēdienkarti ne vēlāk kā 2 (divu) darba dienu laikā pēc tās iesniegšanas, ja tā atbilst normatīvo aktu prasībām un Izpildītāja tehniskajam piedāvājumam Iepirkumā.
5.6. Izglītības iestāde ne vēlāk kā 3 (trīs) darba dienu laikā apņemas saskaņot izmaiņas BL, NPKS, LPIA produktu sarakstā, ja izmaiņas nepieciešamas objektīvu, no Izpildītāja neatkarīgu iemeslu dēļ un sarakstā minētais produkts tiek aizstāts ar līdzvērtīgu produktu, kas atbilst BL, NPKS, LPIA prasībām.
5.7. Izglītības iestāde apņemas informēt Izpildītāju par izglītojamajiem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija.
5.8. Izglītības iestāde apņemas informēt Izpildītāju par izglītojamo un darbinieku skaita izmaiņām. 
5.9. Izglītības iestāde un/vai Pasūtītājs apņemas sadarbībā ar Izpildītāju veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izpildītāju, izglītojamajiem un izglītojamo vecākiem, lai uzlabotu Pakalpojuma kvalitāti.
5.10. Pasūtītājs un Izglītības iestāde apņemas sniegt Izpildītājam ar Pakalpojuma izpildi saistītos dokumentus un informāciju.
5.11. Pasūtītājs nodrošina noslēgtā ēdināšanas pakalpojuma sniegšanas iepirkuma līguma vai tā kopijas pieejamību uz vietas Izglītības iestādē, kurā tiek sniegti ēdināšanas pakalpojumi.
5.12. Izglītības iestāde garantē, ka Izpildītājs var netraucēti izmantot lietošanā nodotās telpas, iekārtas un aprīkojumu līguma izpildes laikā bez jebkāda pārtraukuma vai traucējuma no Izglītības iestādes puses, ja Izpildītājs pilda Līgumā noteiktās saistības.
5.13. Izglītības iestāde apņemas, pamatojoties uz Sociālā dienesta  iesniegto ēdināšanas atlaižu saņēmēju sarakstu,  katru dienu iesniegt Izpildītājam informāciju par ēdināšanas atlaižu saņēmējiem attiecīgajā dienā.
5.14. Izglītības iestāde apņemas nekavējoties paziņot Izpildītājam par neplānotiem Izglītības iestādes darbības pārtraukumiem, kuri radušies nepārvaramas varas apstākļu dēļ.

6. Pakalpojumu sniegšanas kārtība
6.1. Izglītības iestāde un Izpildītājs vienojas par Izglītības iestādes izglītojamo  ēdināšanas laikiem.
6.2. Izpildītājs ar Izglītības iestāde rakstveidā saskaņo ēdienkarti nākamajai nedēļai ne vēlāk kā līdz katras nedēļas piektdienai plkst. 09.00.
6.3. Izpildītāja sagatavotā un ar Izglītības iestādi saskaņotā ēdienkarte tiek sastādīta 2 (divos) eksemplāros, no kuriem viens paliek Izglītības iestādei, bet otrs Izpildītājam.
6.4. Ēdienkartē tiek atspoguļots katras ēdienreizes ēdiena nosaukums, produktu ielikums un to svars (gramos uz vienu porciju) un ēdiena porcijas kopējais svars (gramos).
6.5. Izpildītājs Izglītības iestādē nodrošina katra ēdiena tehnoloģiskās kartes, kurās norādīts produktu ielikums un to svars gramos uz vienu porciju.
6.6. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Izglītības iestādes vai Pasūtītāja sastādīts akts, kuru paraksta vismaz divas Izglītības iestādes un/vai Pasūtītāja pilnvarotās personas un Izpildītāja pārstāvis.
6.7. Ja ēdienreizē saņemtais ēdiens neatbilst ēdienkartēm un tehnoloģiskajām kartēm vai ēdiena gatavošanas procesā nav ievērota tā gatavošanas tehnoloģija, par to tiek izdarīts ieraksts ēdiena pārbaudes žurnālā, kuru paraksta arī Izpildītāja pārstāvis. Ja Izpildītāja pārstāvis atsakās parakstīt šādu ierakstu ēdiena pārbaudes žurnālā, to paraksta divas pieaicinātas personas, kuras var apliecināt ieraksta patiesumu un pamatotību.
6.8. Ēdināšanas pakalpojumu sniegšanā Izpildītājs ievēro spēkā esošo normatīvo aktu prasības, kas regulē šādu pakalpojumu sniegšanu, Pasūtītāja un Izglītības iestādes norādījumus.
6.9. Sociālais dienests informē Izpildītāju un Izglītības iestādi par ēdināšanas atlaižu saņēmējiem. 
6.10. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst. Šeit pieskaitāmas dabas stihijas, karš, streiki, varas institūciju darbība pēc Līguma noslēgšanas, kā arī pārējie Pušu kontrolei nepakļauti apstākļi.

7. Apakšuzņēmēji, Līguma izpildē iesaistītā personāla
un apakšuzņēmēju nomaiņa
7.1. Ne vēlāk kā uzsākot Līguma izpildi, Izpildītājs iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
7.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla (Līguma 5.pielikums) un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
7.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42.panta otrās daļas 1., 2., 3., 4.  punktā minētajiem izslēgšanas iemesliem;
7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4. punktā minētajiem izslēgšanas iemesliem;
7.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
7.8. Izpildītājs apakšuzņēmēju/personāla piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju) un personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 7.9.punktā norādītos dokumentus un informāciju.
7.9. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
7.9.1. pieteikums apakšuzņēmēju un/vai Izpildītāja personāla nomaiņai vai piesaistīšanai, norādot apakšuzņēmējam nododamo darbu veidu un sniedzamo pakalpojumu vērtību, personāla (speciālista) pozīcija Līguma izpildē (ja attiecināms);
7.9.2. piekrišanas raksts, kas apliecina nomainītā vai piesaistītā apakšuzņēmēja un/vai Izpildītāja personāla gatavību veikt konkrētos darbus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Izpildītāja personāla apliecinājumu paraksta nomainītais speciālists. 
7.9.3. apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar iepirkuma procedūras dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
7.10. Grozījumi Līgumam pievienotajā apakšuzņēmēju/Izpildītāja personāla sarakstā tiek noformēti, reģistrējot Pasūtītāja saskaņoto apakšuzņēmēju/Izpildītāja personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
7.11. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
7.12. Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
7.13. Izpildītājs ir atbildīgs par to, lai saskaņā ar šo Līgumu darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
7.14. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

8. Pušu atbildība
8.1. Izpildītājs nes pilnu atbildību par iespējamo kaitējumu un zaudējumiem, kas Pakalpojuma sniegšanas rezultātā un Izpildītāja, kā arī Pakalpojuma izpildē piesaistīto personu rīcības vai bezdarbības rezultātā var tikt nodarīts kā Pasūtītājam, tā arī faktiskajiem Pakalpojuma saņēmējiem, t.sk., Izglītības iestādes izglītojamajiem un darbiniekiem.
8.2. Līguma saistību neizpildes vai nepienācīgas izpildes gadījumā Pasūtītājs var prasīt no Izpildītāja pienācīgu Līguma turpmāku izpildi un līgumsodu šādā apmērā:
8.2.1. 100 euro apmērā, ja Izpildītājs sniedzis Pakalpojumu neatbilstoši Izglītības iestādes saskaņotajām ēdienkartēm, ko apliecina Izglītības iestādes un/vai Pasūtītāja sastādīts akts, kuru paraksta vismaz divas Izglītības iestādes un/vai Pasūtītāja pilnvarotās personas un Izpildītāja pārstāvis;
8.2.2. [bookmark: _Hlk106381449]200 euro apmērā, ja Izpildītājs ēdienu gatavošanā izmanto Iepirkuma tehniskajā piedāvājumā norādītos produktus, kas neatbilst BL, NPKS, LPIA prasībām, ko apliecina kontrolējošās institūcijas dokuments vai Izglītības iestādes un/vai Pasūtītāja sastādīts akts, kuru paraksta vismaz divas Izglītības iestādes un/vai Pasūtītāja pilnvarotās personas un Izpildītāja pārstāvis;
8.2.3. 300 euro apmērā, ja Izpildītāja darbībā ir konstatēts normatīvo aktu pārkāpums, ko apliecina kontrolējošās institūcijas dokuments vai Izglītības iestādes un/vai Pasūtītāja sastādīts akts, kuru paraksta vismaz divas Izglītības iestādes un/vai Pasūtītāja pilnvarotās personas un Izpildītāja pārstāvis;
8.2.4. 100 euro apmērā, ja Izpildītājs nav izpildījis kādu citu Līguma nosacījumu;
8.2.5. [bookmark: _Hlk58323610]1 % apmērā no šī līguma 3.2.punktā minētās līgumcenas, ja saskaņā ar kontrolējošo institūciju rīkojuma dokumentiem Izpildītāja darbība ir apturēta normatīvo aktu pārkāpuma dēļ.
8.3. Pasūtītājs var prasīt līgumsodu 10 % apmērā no šī līguma 3.2.punktā minētās līgumcenas, ja pirms Līguma termiņa beigām Izpildītājs vienpusēji izbeidz līgumu.
8.4. Pasūtītājs, konsultējoties ar Izpildītāju, izvērtē visus detalizētajā paskaidrojumā minētos faktorus un pieņem lēmumu, vai līgumsods ir piemērojams.

9. Līguma grozīšanas kārtība un kārtība, kādā pieļaujama atkāpšanās no līguma
9.1. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.
9.2.  Izpildītājs ir tiesīgs rakstveidā prasīt Pakalpojuma cenas pārskatīšanu, ja Pasūtītājs palielina nomas maksu. Cenas palielinājums nevar pārsniegt nomas maksas palielinājumu. 
9.3. Līguma grozījumi var attiekties uz Līgumā norādīto cenu viena izglītojamā ēdināšanai vienai ēdienreizei pārskatīšanu (indeksāciju), ievērojot šādus nosacījumus, kuriem jāizpildās vienlaicīgi:
9.3.1. kopējās Līgumcenas pieaugums, ko noteic kā visu secīgi veikto grozījumu naudas vērtības summu, visā Līguma darbības periodā nevar pārsniegt 50 procentus no sākotnējās Līgumcenas;
9.3.2. cenu pārskatīšana var tikt veikta, sākot ar otro Līguma izpildes gadu, ne biežāk kā vienu reizi kalendārā gada laikā;
9.3.3. cenu indeksēšanu veic tikai tajos gadījumos, ja cenu pārmaiņas pret iepriekšējo gadu sasniedz vai pārsniedz 10%;
9.3.4. cenas var tikt pārskatītas, gadījumā, ja Izpildītājs iesniedz Pasūtītājam un Izglītības iestādei rakstisku pieprasījumu, kas balstīts uz Centrālās statistikas pārvaldes aprēķināto izmaksu indeksu analīzi par cenu izmaiņām pret iepriekšējo gadu;
9.3.5. indeksācijas aprēķina periods tiek noteikts 12 mēneši un par pamatu tiek ņemta Centrālās statistikas pārvaldes datu bāzē publiski pieejamie dati par pēdējiem 12 mēnešiem;
9.3.6. indeksācijas koeficients norāda, par cik procentiem ir jāpalielina Līgumā spēkā esošās cenas vienu reizi 12 mēnešu periodā;
9.3.7. indeksācijas koeficientu aprēķina līdzvērtīgās daļās ņemot vērā pārtikas cenu inflāciju (https://stat.gov.lv/lv/inflacijas-kalkulators) skatot patēriņa grupu “01.1 – Pārtika” un bruto darba algas izmaiņas ēdināšanas nozarē skatot nozari “I56 Ēdināšanas pakalpojumi” (https://data.stat.gov.lv/pxweb/lv/OSP_PUB/START__EMP__DS__DSV/DSV030m/table/tableViewLayout1/).
9.3.8. indeksācijas koeficientu K aprēķina saskaņā ar šādu formulu:
K = P x 50% + D x 50%
kur:
K = Indeksācijas koeficients, %
P = Pārtikas cenu inflācija pēdējo 12 mēnešu periodā, %
D1 = Bruto darba alga ēdināšanas nozarē EUR pirmajā mēnesī 12 mēnešu periodā
D12 = Bruto darba alga ēdināšanas nozarē EUR divpadsmitajā mēnesī 12 mēnešu periodā
D = Nozares darba algu inflācija 12 mēnešu periodā, un to aprēķina: D = (D12/D1-1) x 100%, %

9.4. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu. 
9.5. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
9.6. Līgumu var izbeigt pirms termiņa, Pusēm par to rakstiski vienojoties.
9.7. Ja kāda Puse nepilda vai nepienācīgi pilda līguma noteikumus, t.sk., gadījumā, ja tiek izbeigts ar Izpildītāju noslēgtais nomas līgums, un ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu. 
9.8. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
9.8.1. ja tiesā pret Izpildītāju ir iesniegts maksātnespējas procesa pieteikums;
9.8.2. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
9.8.3. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 (vienu) mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā, ja tiek likvidēta vai reorganizēta Izglītības iestāde, kā rezultātā turpmākie ēdināšanas pakalpojumi nav nepieciešami vai būtiski mainās ēdināšanas pakalpojumu sniegšanas tehniskā specifikācija;
9.9. Pasūtītājs ir tiesīgs vienpusēji izbeigt Līgumu, ja Izpildītājs rupji pārkāpj Līguma noteikumus. Par rupju Līguma noteikumu pārkāpumu tiek uzskatīts normatīvo aktu pārkāpums izglītojamo ēdināšanas jomā, ko apliecina kontrolējošās institūcijas dokuments vai Izglītības iestādes un/vai Pasūtītāja sastādīts akts, kuru paraksta vismaz divas Izglītības iestādes un/vai Pasūtītāja pilnvarotās personas un Izpildītāja pārstāvis. Ja Izpildītājs atsakās parakstīt aktu, akts tiek nosūtīts Izpildītājam pa pastu un uzskatāms par spēkā esošu.
9.10. Pasūtītājam ir tiesības nekavējoties vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, ja Līguma izpildes laikā uz Izpildītāju attiecināmas piemērotās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas atbilstoši Starptautisko un Latvijas Republikas nacionālo sankciju likuma 11.1.1panta trešajai daļai.
9.11. Līguma laušanas gadījumā Izpildītājs 5 (piecu) dienu laikā atbrīvo telpas un nodod Pasūtītājam tam piederošo virtuves aprīkojumu un iekārtas, pieļaujot dabisko nolietojumu, sastādot pieņemšanas-nodošanas aktu, kurā norādīts virtuves aprīkojuma un iekārtu tehniskais stāvoklis. Pie nodošanas-pieņemšanas akta jāpievieno akti par regulāri veiktām iekārtu apkopēm (tauku ķērāja, trauku mašīnas u.tml.).
9.12. Līguma izbeigšana pirms termiņa neatbrīvo Puses no pienākuma izpildīt maksājumu saistības. 

10. Nobeiguma noteikumi
10.1. [bookmark: OLE_LINK1]Strīdus, kas Pusēm rodas saistībā ar šī Līguma izpildi, Puses risina pārrunu ceļā. Gadījumā, ja Puses nevar savstarpēji vienoties, strīdus jautājums nododams izskatīšanai tiesā atbilstoši spēkā esošajiem normatīvajiem aktiem. 
10.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību. Ja kāds no Līguma punktiem ir vai kļūst pretrunā ar spēkā esošajiem Latvijas Republikas normatīvajiem aktiem, tas nav par iemeslu pārējo Līguma punktu neievērošanai vai Līguma izbeigšanai pirms termiņa. Ja kāds no Līguma noteikumiem nonāk pretrunā ar spēkā esošo Latvijas Republikas normatīvo aktu prasībām sakarā ar grozījumiem spēkā esošajos Latvijas Republikas normatīvajos aktos, Pusēm ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un spēkā esošajiem Latvijas Republikas normatīvajiem aktiem. Līdz attiecīgo Līguma grozījumu vai papildinājumu spēkā stāšanās brīdim Puses, pildot Līgumā noteiktās saistības, nepiemēro tos Līguma punktus, kuri ir pretrunā ar spēkā esošo Latvijas Republikas normatīvo aktu prasībām, bet rīkojas saskaņā ar spēkā esošo Latvijas Republikas normatīvo aktu prasībām.
10.3. Fiziskas personas datus, ko Līguma izpildes nolūkā Pasūtītājs, Izglītības iestāde vai Sociālais dienests nodod Izpildītājam (turpmāk – Personas dati), Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz Personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula - VDAR) prasībām un Pasūtītāja norādījumiem.
10.4. Puses ir atbildīgas par otras Puses iesniegto personas datu aizsardzību atbilstoši Pusēm saistošo normatīvo aktu prasībām. Puses apņemas nodrošināt, ka Pušu darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
10.5. Puse, kura nodod otrai Pusei fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
10.6. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumu, ja Līgumā ir noteikts citādi, vai normatīvie akti paredz šādu datu nodošanu.
10.7. Izbeidzot Līgumu, Pusei, kuras rīcībā ir otras Puses konfidenciāla informācija tai skaitā fizisko personu dati, ir pienākums pēc Puses pieprasījuma vai līgumattiecību izbeigšanas iznīcināt no otras Puses iegūtos datus, ja izbeidzas nepieciešamība tos apstrādāt Līguma izpildei.
10.8. Ja Līguma izpildē iegūto informāciju Puses ir noteikušas kā konfidenciālu un neizpaužamu, vai tai ir noteikts ierobežotas pieejamības informācijas statuss, Pusēm ir pienākums ievērot otras Puses izvirzītos nosacījumus šādas informācijas apritei un apstrādei.   
10.9. Lai nodrošinātu pienācīgu ar Līgumu noteikto saistību izpildi, Pusēm ir pienākums 10 (desmit) dienu laikā rakstiski brīdināt vienai otru par savas adreses vai citu rekvizītu maiņu. Puse, kas neizpilda šo pienākumu, ir atbildīga par zaudējumiem, kas viņai vai otrai Pusei šajā sakarā var rasties.
10.10. Visi paziņojumi un uzaicinājumi, kuri ir būtiski Līguma saistību izpildes sakarā, Pusēm ir jānosūta otrai Pusei uz Līgumā norādītajām adresēm ierakstītās vēstulēs, iesniedzot tos personīgi vai nosūtot uz Līguma norādītājām elektroniskā pasta adresēm dokumentus, kas parakstīti ar drošu elektronisko parakstu. Informācijas apmaiņai Puses var izmantot elektroniskos sakaru līdzekļus: e-pastu, faksu vai sazināties telefoniski.
10.11. Līgums, tiesības un pienākumi, kas izriet no tā, ir saistoši Pusēm un to tiesību un saistību pārņēmējiem, pilnvarniekiem.
10.12. Puses nosaka un pilnvaro kontaktpersonas, kuras ir atbildīgas par Līguma ietvaros risināmajiem darba jautājumiem un kuras ir pilnvarotas veikt nepieciešamās darbības, kas nodrošinātu sekmīgu Līguma izpildi:
10.12.1. Kontaktpersona no Pasūtītāja puses: Izglītības pārvaldes vadītāja Linda Markus-Narvila, tālrunis 28386749, e-pasta adrese: linda.markus@cesunovads.lv;
10.12.2. Kontaktpersona no Izglītības iestādes puses: Izglītības iestādes direktore Anžela Kovaļova, tālrunis 26438484, e-pasta adrese: anzela.kovaleva@cesunovads.edu.lv;
10.12.3. Kontaktpersona no Izpildītāja puses: Jūlija Bikova, tālrunis 26496655, e-pasta adrese: jdlatvija@gmail.com.
10.13. Līgums stājas spēkā ar tā noslēgšanas brīdi un ir spēkā līdz Līdzēju saistību pilnīgai izpildei.
10.14. Līgums var tikt grozīts, papildināts vai izbeigts pēc Pušu vienošanās rakstiskā formā, kas stājas spēkā pēc abpusējas parakstīšanas un kļūst par Līguma neatņemamu sastāvdaļu.
10.15.  Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks. 
10.16. Līgumam ir pievienoti šādi pielikumi:
10.16.1. Tehniskā specifikācija – Pielikums Nr.1;
10.16.2. Finanšu piedāvājums – Pielikums Nr.2;
10.16.3. informācija par produktiem, kurus pretendents izmanto ēdināšanas pakalpojuma nodrošināšanai un kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (LPIA) prasībām – Pielikums Nr.3;
10.16.4. Nomas līguma projekts  - Pielikums Nr.4;
10.16.5. Speciālistu saraksts – Pielikums Nr.5.

